From:	Inese Olafsone <inese.olafsone@lddk.lv>
Sent:	22.  nov.. 2021.  gada  12:28
To:	VARAM; Rudīte Vesere
Cc:	LDDK
Subject:	FW: Par atzinumu sniegšanu (21-TA-284)

INFORMĀCIJA: Šis e-pasts ir nosūtīts no adreses, kura nepieder Jūsu organizācijai.

Par MK noteikumu projektu “Plastmasu saturošu izstrādājumu ziņojumu iesniegšanas kārtība un kritēriji šo izstrādājumu klasifikācijai” (Nr. 21-TA-284) 

Labdien, 
Latvijas Darba devēju konfederācija (turpmāk – LDDK) ir izskatījusi MK noteikumu projektu “Plastmasu saturošu izstrādājumu ziņojumu iesniegšanas kārtība un kritēriji šo izstrādājumu klasifikācijai” (Nr. 21-TA-284) (turpmāk - Noteikumu projekts) un izsaka sekojošus iebildumus un priekšlikumus.

1. LDDK iebilst pret Noteikumu projekta 3.pielikumu.
Pamatojums:
Atbilstoši Plastmasu saturošu izstrādājumu patēriņa samazināšanas likuma (turpmāk – PSPSI) 14.panta trešajai daļai ražotājs vai atkritumu apsaimniekotājs apkopo datus par savākto tabakas izstrādājumu ar filtriem un filtru, kas paredzēti lietošanai kopā ar tabakas izstrādājumiem, atkritumu daudzumu svara vienībā. Ņemot vērā ražotājiem noteikto pienākumu veidot pašiem ražotāju atbildības sistēmu vai piedalīties tajā, LDDK ieskatā atbilstošāk būtu, ja informāciju par publiskās vietās savākto atkritumu daudzumu iesniegtu atkritumu apsaimniekotāji.

Priekšlikums:
Precizēt Noteikumu projekta 3.pielikumu, norādot, ka informāciju par tirgū laisto tabakas izstrādājumu ar filtriem un filtru, kas paredzēti lietošanai kopā ar tabakas izstrādājumiem, publiskajās vietās savāktajiem atkritumiem sniedz ražotājs vai atkritumu apsaimniekotājs.

1. LDDK iebilst pret Noteikumu projekta 3.pielikumu.
Pamatojums:
ES Direktīvā 2019/904 par konkrētu plastmasas izstrādājumu ietekmes uz vidi samazināšanu attiecībā uz tabakas izstrādājumiem tiek runāts par filtriem un to pēcpatēriņa atkritumiem. Ņemot vērā šo apsvērumu, ražotājiem būtu jānorāda tikai tirgū laisto tabakas izstrādājumu filtru un filtru, kas paredzēti lietošanai kopā ar tabakas izstrādājumiem, svars, nevis izstrādājumu kopējais svars tonnās (ieskaitot tabaku un filtrus).Tabakas daļa plastmasas atkritumu neveido, to satur filtrs, tādēļ jāziņo būtu tieši par filtru svaru. 

Priekšlikums:
Precizēt Noteikumu projekta 3.pielikuma tabulas, norādot, ka nepieciešams norādīt tikai tirgū laisto tabakas izstrādājumu filtru un filtru, kas paredzēti lietošanai kopā ar tabakas izstrādājumiem, svars.

1. LDDK iebilst pret Noteikumu projekta 3.pielikumu.
Pamatojums:
ES Direktīva 2019/904 attiecas uz piegružojuma satīrīšanu publiskās vietās. Direktīvas tvērumā nav iekļauta piegružojuma satīrīšana privātās teritorijās. Līdz ar to jāziņo būtu nevis par kopējo atkritumu daudzumu, bet gan tikai par publiskās vietās savāktajiem atkritumiem. 

Saistībā ar publiskās vietās savākto atkritumu daudzumu ziņošanu, aicinām VARAM sniegt skaidrojumu, kā tiks aprēķināts publiskās vietās patērēto tabakas izstrādājumu ar filtriem un filtru, kas paredzēti lietošanai kopā ar tabakas izstrādājumiem, daudzums un to atkritumu apsaimniekošanas izmaksas.

Priekšlikums:
Precizēt Noteikumu projekta 3.pielikuma 2.daļas tabulu, norādot, ka jāziņo par publiskās vietās savāktajiem atkritumiem.

Ar cieņu, 
Inese Olafsone
P.S. Atvainojos, ka neesam ievietojuši atzinumu TAP portālā.

Inese Olafsone
Tautsaimniecības eksperte

LATVIJAS DARBA DEVĒJU KONFEDERĀCIJA
Tālr.: 67225162 | Mob.: 28819799
E-mail: inese.olafsone@lddk.lv; lddk@lddk.lv

